Tarjouspyyntömalli hyödynnettäväksi Uusiutuvan energian kuntakatselmuksen kilpailutukseen

# Johdanto tarjouspyynnön laadintaan

## Tarjouspyyntömallin tarkoitus

Tämä dokumentti on malli, jota voi hyödyntää tarjouspyynnön laadinnassa. Älä kopioi tarjouspyyntöä suoraan, vaan mieti, millaisen uusiutuvan energian kuntakatselmuksen haluatte tilata, jotta siitä olisi kunnalle mahdollisimman paljon höytyä ja muokkaa yksityiskohdat sen mukaisiksi. Vaikka mallissa on tiettyjä vaatimuksia voi itse työssä keskittyä kuntaa kiinnostaviin osa-alueisiin. Mitä selkeämpi tarjouspyyntö sitä, parempia tarjouksia.

**Hankintayksikön tulee muokata ja tarkistaa tarjouspyyntö kunnan omien käytäntöjen sekä tavoitteiden ja tarpeiden mukaiseksi.**

## Ohjeita

Mallissa on valmista tekstiä, jota voi hyödyntää tarjouspyynnössä.   
*[Kursiivilla ja punaisella fontilla]* merkityt tekstit tulee vaihtaa kuntakohtaisiksi. *Kursiivilla ja violetilla fontilla* laatikoissa olevat tekstit sisältävät ohjeita ja vinkkejä.

## Projektisuunnitelmalomake

Tarjouspyynnön liitteeksi tulee liittää kunnan esitäyttämä projektisuunnitelmalomake, joka löytyy Motivan nettisivuilta osoitteesta [www.motiva.fi/kuntakatselmus](http://www.motiva.fi/kuntakatselmus). Projektisuunnitelmalomake kannattaa täyttää miettien sitä, mikä hyödyttää kuntaa eniten.

## Tilaajan vastuu

Kun katselmoija on kunnan ulkopuolinen henkilö, täytyy kunnasta olla nimettynä vastuullinen yhteyshenkilö. Katselmuksen tilaajalla on vastuu tuntea katselmusmallin sisältö. Tutustu siis katselmusohjeistukseen ja keskustele katselmuksen sisällöstä kunnan sisällä sekä esimerkiksi energiayhtiön ja merkittävien teollisuuslaitosten kanssa, jotta saatte määritettyä kunnallenne kuntakatselmoinnin tavoitetason.

## Lisätietoja ja ohjeita

Lisätietoa hankinnan tueksi saat

* netistä [www.motiva.fi/kuntakatselmus](file:///\\MOT1SRV1\Motiva\Katselmukset%20ja%20energiapalvelut\Katselmukset\Katselmusmallit\Kuntakatselmus\Lomakkeita\www.motiva.fi\kuntakatselmus)
* [www.motivanhankintapalvelu.fi](http://www.motivanhankintapalvelu.fi/)
* sähköpostilla [hankintapalvelu@motiva.fi](mailto:hankintapalvelu@motiva.fi)

Tarjouspyyntö: Uusiutuvan energian kuntakatselmuksen laatiminen

Pyydämme tarjoustanne *[kunnan/kaupungin nimi]* uusiutuvan energian kuntakatselmuksen laatimisesta tämän tarjouspyynnön ja työ- ja elinkeinoministeriön (TEM) katselmusmallin mukaisesti.

## 1.Tilaaja

*Kunta/kaupunki  
Osoite  
Postinumero ja -toimipaikka*

*Yhteyshenkilön nimi  
puhelinnumero  
sähköposti*

2. Hankintamenettely

*[Avatkaa tähän valittu hankintamenettely ja tieto siitä, missä hankintailmoitus on julkaistu.]*

*Hankinnan sisältö, luonne ja laatu ratkaisevat, millaista kilpailuttamismenettelyä hankintayksikön on tarkoituksenmukaisinta käyttää hankinnan tekemisessä. Lisätietoja hankintamenettelyistä:*

[*http://www.hankinnat.fi/fi/hankintaprosessi/hankintamenettelyt/Sivut/default.aspx*](http://www.hankinnat.fi/fi/hankintaprosessi/hankintamenettelyt/Sivut/default.aspx)

## 3. Hankinnan kohde sekä työn tavoitteet ja sisältö

Katselmoinnin kohteena on *[kunta/kaupunki/alue nimi]*. Työn tavoitteena on *[kunnan/kaupungin/alueen nimi]* alueen energiataseen sekä uusiutuvan energian hyödyntämispotentiaalin selvittäminen työ‐ ja elinkeinoministeriön energiakatselmustoiminnan yleisohjeita sekä uusiutuvan energian kuntakatselmuksen erillisohjetta ja malliraporttia noudattaen.

Tässä asiakirjassa ja sen liitteissä Tilaajalla tarkoitetaan *[kuntaa/kaupunkia/alueetta.]* Tarjoajalla tarkoitetaan tarjouksen jättäjää. Katselmoijalla tarkoitetaan tarjouskilpailun voittanutta Tarjoajaa.

Katselmuksessa kootaan perustiedot *[kunnasta/kaupungista/alueesta]* ja kartoitetaan *[kunnan/kaupungin/alueen]* alueen energiantuotannon ja kiinteistökannan lämmityksen energiataseet sekä arvioidaan käytettävissä olevat uusiutuvan energian varat. Tavoitteena kuntakatselmuksessa on löytää kohteet, joissa fossiilisen energian käyttöä voidaan korvata kannattavasti uusiutuvalla energialla.

Katselmuksessa esitellään uusiutuvien energialähteiden nykykäyttö ja niiden arvioitu potentiaali *[kunnan/kaupungin/alueen]* alueella. Uusiutuvan energian käytön ja tuotannon lisäämiseen tähtäävistä toimenpide-ehdotuksista esitetään investointikustannukset, säästöt, investoinnin takaisinmaksuaika sekä vaikutukset hiilidioksidipäästöihin. Lisäksi esitetään ideat jatkotutkimus‐ ja selvitystarpeista.

Katselmus raportoidaan työ- ja elinkeinoministeriön (TEM) malliraportin mukaisesti. Katselmusraportin sisällysluettelo on esitetty kokonaisuudessaan alla.

Esipuhe  
Termit ja lyhenteet

1. Yhteenveto
2. Kohteen perustiedot
3. Energiantuotannon ja -käytön nykytila
4. Uusiutuvat energialähteet
5. Jatkotoimenpide-ehdotukset
6. Jatkoselvitykset ja -tutkimukset
7. Seuranta

*Työn tavoitteet ja sisältö tulee kuvata tarkemmin kuin yllä. Tämän voi tehdä sekä liitteeksi tulevassa projektisuunnitelmassa että itse tarjouspyynnössä.*

*Kuntakatselmus tulee toteuttaa malliraporttia noudattaen. Kuntakatselmuksen laajuus ja painotukset tulee päättää kunnan oman tavoitetason ja tarpeiden mukaan. Tavoitteeksi voi asettaa esimerkiksi päästöjen vähentämisen, taloudelliset säästöt, yritystoiminnan kehittymisen ja työpaikat. Jokaisessa kunnassa on varmasti erityisiä osa-alueita, joihin halutaan keskittyä. Nämä kannattaa kertoa selkeästi jo tarjouspyynnössä.*

*Sisällöstä tarjouspyynnössä voidaan kuvata esimerkiksi halutaanko kuntakatselmukseen sisällyttää biokaasuselvitys, aurinko- tai geoenergiakartta, aluelämpöverkon laajentamiseen liittyvä selvitys vai ollaanko vain kiinnostuneita kunnan omista kiinteistöistä. Työhön voi sisällyttää myös kunnan sisäistä ja ulkopuolista viestintää ja yhteistyötä esim. kirjeitä kuntapäättäjille,lehdistötiedotteita tai kokouksia.*

*Kuntakatselmusmalli on hyvin joustava, joten siihen kannattaa sisällyttää kuntaa kiinnostavia ja ajankohtaisia asioita.*

## 4. Lähtötiedot

Tilaaja toimittaa aineistoa kunnan omistamista kiinteistöistä, energiantuotantokapasiteetista ja muista pyydetyistä tiedoista siinä mittakaavassa, jossa niitä on valmiina kerättynä ja saatavilla.

Katselmoija on vastuussa katselmuksen toteutuksessa tarvittavien lähtötietojen keräämisestä ja kokoamisesta.

*Kerro tarjouspyynnössä, millaista tietoa on valmiiksi saatavilla; onko kunnan omien kiinteistöjen kulutustiedot kerätty kattavasti, onko laskettu valmiiksi taseita ja millaisia selvityksiä on tehty jo aiemmin. Valmiiksi kerätty tieto vähentää katselmoijan työtä ja näin myös katselmuksen hintaa.*

*Tilaaja liittää esitäytetyn projektisuunnitelman (vähintään Perustiedot, Energiatiedot ja Projektisuunnitelma, osa I) osaksi tarjouspyyntöä ja pyytää Tarjoajaa täydentämään projektisuunnitelman oman näkemyksensä mukaiseksi.*

## 5. Raportointi

Katselmoija laatii katselmusraportin työ- ja elinkeinoministeriön määrittelemän uusiutuvan energian kuntakatselmuksen malliraportin mukaisesti. Raportti toimitetaan Tilaajalle sekä Microsoft Word -yhteensopivana tiedostona että pdf-muodossa. Katselmoijan tulee esitellä tulokset hankkeen loppukokouksessa. Raportointikieli on *[suomi/ruotsi].*

## 6. Aikataulu

Katselmustyö voidaan aloittaa, kun tukihakemus on kirjattu saapuneeksi ELY-keskukseen. Sopimus Katselmoijan kanssa voidaan tehdä, kun tukipäätös tai aloituslupa on saatu.

Katselmuksen tulee olla kokonaisuudessaan valmis ja toimitettu Tilaajalle *[päivämäärä]* mennessä.

***TAI***

Katselmuksen tulee olla kokonaisuudessaan valmis ja toimitettu Tilaajalle työn aloituksesta *[XX]* päivän kuluessa.

*Voit kuvata tähän kohtaan myös tarkemman hankinnan ja työn etenemisen tavoiteaikataulun esimerkiksi vaihe- ja aikajärjestyksessä.*

## 7. Tarjoukseen liitettävä työsuunnitelma

Tarjouksessa esitetään työsuunnitelma. Siinä tulee tarkentaa, mitä tietolähteitä työn aikana tullaan käyttämään sekä mitä työn toteuttamiseen vaadittavia lähtötietoja tullaan pyytämään tilaajalta.

Työsuunnitelmassa tulee kuvata hankkeen aikainen yhteistyö *[kunnan nimi]* edustajien kanssa, sisältäen suunnitelman hankkeen aikana järjestettävistä kokouksista.

Työsuunnitelmassa tulee kuvata myös avustaminen ELY-keskukselle lähetettävän energiatukihakemuksen ja projektisuunnitelman täydentämisessä sekä hankkeen lopuksi tehtävän maksatusselvityksen laadinnassa.

Työsuunnitelmassa kuvataan tehtävien tarkempi sisältö ja toteutustapa työvaiheittain sekä niiden toteuttamisen aikataulu.

Työsuunnitelmassa kuvataan työn toteutuksesta vastaava projektiorganisaatio. Projektiorganisaatiosta nimetään vastuullinen katselmoija. Vastuuhenkilöllä on oltava Motivan myöntämä uusiutuvan energian kuntakatselmoijan pätevyys. Työsuunnitelmassa kuvataan projektiorganisaation vastuualueet työn toteutuksessa.

Työsuunnitelmassa tulee kuvata, miltä osin Tarjoaja aikoo antaa sopimuksen mahdollisten alihankkijoiden toteutettavaksi. Katselmoija vastaa siitä, että alihankkijat toteuttavat työtä kuntakatselmuksen ohjeistusta noudattaen ja sen tavoitteita toteuttaen. Tarjoajilla ei ole oikeutta saada korvausta tekemistään tarjouksista.

## 8. Kelpoisuusvaatimukset

*Kunta voi esittää tarjoajien rahoituksellista ja taloudellista tilannetta, teknistä suorituskykyä ja ammatillista pätevyyttä sekä laatua koskevia vaatimuksia. Kunnan on silloin edellytettävä tarjoajaa toimittamaan niihin liittyviä selvityksiä.*

*Kelpoisuusvaatimuksiin tulee vähintään laittaa seuraava:*

* *Vastuullisen katselmoijan pätevyys*

*Huomioithan, että kelpoisuusvaatimuksien täytyy olla helposti ja selkeästi todennettavissa.*

## 9. Hankinnan valintaperusteet ja vertailuperusteiden painotukset

Valintaperusteena on kokonaistaloudellisesti edullisin tarjous.

Katselmoijan valintaperusteena käytetään tarjouksen hinnan ja laadun yhteispistemäärää.  
  
  
Tarjousvertailuun valitaan kelpoisuusvaatimukset täyttävien tarjoajien tarjoukset, jotka täyttävät tarjouspyynnössä esitetyt ehdot ja sisällölliset vaatimukset. Tarjousten vertailussa käytetään alla esitettyjä painotuksia.

***ESIMERKKI,*** *jonka kunta voi muuttaa omien tarpeidensa ja painotustensa mukaiseksi*

* *Työn hinta (painotus x %)*
* *Työsuunnitelma (painotus x %)*
* *Katselmoijan referenssit*

1. *vastuullisen katselmoijan asiantuntemus (painotus x %)*
2. *muun projektiorganisaation asiantuntemus (painotus x %)*

*Kustannuksiltaan halvin tarjous saa hinnan osalta maksimipistemäärän x pistettä (esim. 40 % = 40 pistettä). Muiden tarjousten pistemäärä määräytyy suhteessa halvimpaan tarjoukseen.*

*Työsuunnitelman laatua voidaan arvioida esimerkiksi seuraavasti*

* *Tilaajan kanssa kommunikointi ja yhteistyö hankkeen aikana*
* *Tehtävien sisältö ja toteutustapa*
* *Avustaminen ELY-keskuksen hakemuksen kanssa*
* *Kunnan erityispiirteiden/painotusten huomioiminen*
* *Viestintä*

*Joka osa-alueella laadukkaimmaksi arvioitu tarjous saa maksimipistemäärän ja muiden tarjousten pistemäärä määräytyy suhteessa laadukkaimpaan tarjoukseen.*

*Huom! Tarkista laadullisen arvioinnin perusteet työsuunnitelman vaatimuksia vastaavaksi.*

## 10. Tarjoukseen liitettävät dokumentit

Tarjoukseen tulee liittää seuraavat todistukset ja selvitykset:

* Kopio Motivan myöntämästä todistuksesta, joka vahvistaa vastuulliseksi katselmoijaksi nimetyn henkilön kuntakatselmoijan pätevyyden tai todistus hyväksytysti suoritetusta kuntakatselmoijakurssista
* Käytännön työn toteuttajat, heidän asiantuntemuksensa (ansioluettelot) ja työosuutensa hankkeessa
* Luettelo viimeksi kuluneen kolmen vuoden aikana toteutetuista toimeksiantoon liittyvistä tärkeimmistä palveluista
* Täydennetty projektisuunnitelma liite 2
* Tilaajavastuulain mukaiset todistukset

Tarjouksessa tulee ilmoittaa Tarjoajan Y-tunnus. Tarjouskilpailusta suljetaan pois Tarjoaja, jolla ei voida katsoa olevan teknisiä, taloudellisia tai muita edellytyksiä hankinnan toteuttamiseksi yllä mainittujen vaatimusten mukaan.

*Täydentäkää yllä olevaa listausta muun muassa asetettujen kelpoisuusvaatimusten mukaiseksi.*

## 11. Hankinnan arvo ja tarjousten voimassaolo

Tarjouksen hinta tulee ilmoittaa kiinteänä kokonaishintana *(sekä eriteltynä työvaiheittain ja työn toteuttajatahoittain).* Kokonaishinnan tulee sisältää kaikki työn suorittamisesta syntyvät kulut (ml. matka- ja työvälinekulut). Lisäksi tarjouksesta tulee ilmetä työn tekijöiden (ml. alihankkijat) päivähinnat. Hinnat ilmoitetaan verottomina.  
  
Tarjouksen tulee olla voimassa sitovana *XX* päivää tarjousten viimeisestä jättöpäivästä.

## 12. Ehdot

Sopimuksessa noudatetaan *Konsulttitoiminnan yleisiä sopimusehtoja (KSE 2013)/* *Julkisten hankintojen yleiset sopimusehdot (JYSE 2014 PALVELUT)*.

## 13. Tarjousasiakirjojen julkisuus

Hankintaan liittyvät asiakirjat käsitellään julkisuuslain mukaisesti. Tarjoajien tulee selkeästi ilmoittaa salassapidon perusteesta ja sen laajuudesta merkitsemällä tiedot salassa pidettävistä kohdista. Palvelun hinta ei ole liike- tai ammattisalaisuus. Tarjoaja ei saa merkitä koko tarjoustaan liike- tai ammattisalaisuudeksi.

Hankintaan liittyvät asiakirjat tulevat julkisiksi, (ei liike- ja ammattisalaisuudet), kun hankintaa koskeva sopimus on tehty.

## 14. Tarjouksen jättäminen

***Täydennä kunnan käytäntöjen mukaisesti***

Tarjous tulee toimittaa *[sähköpostin liitteenä/suljetussa kirjekuoressa päivämäärä ja kellonaika]* mennessä osoitteeseen:

[*XX@kunta.fi*](mailto:XX@kunta.fi)

(TAI)

*Kunta/kaupunki  
Yhteyshenkilö  
Osoite  
Postinumero ja -toimipaikka*

*Sähköpostin [otsikkokenttään/kirjekuoreen]* merkintä *[”Tarjous: Uusiutuvan energian kuntakatselmus”.]*

## 15. Tarjouskilpailuun liittyvät kysymykset

Tarjouspyyntöä koskevat kysymykset tulee esittää sähköpostitse osoitteeseen *XX@kunta.fi päivämäärä ja kellonaika* mennessä. Sähköpostin otsikkona tulee olla *[”Lisätietopyyntö: Uusiutuvan energian kuntakatselmuksen laatiminen”.]*

*[Kaikki esitetyt kysymykset ja vastaukset ovat luettavissa XX mennessä osoitteessa* [*http://www.kunta.fi/tarjouspyynnot*](http://www.kunta.fi/tarjouspyynnot)*.]*

## 16. Allekirjoitus

*[Organisaatio]*

*[allekirjoittava taho]*

## 17. Liitteet

Liite 2. Esitäytetty uusiutuvan energian kuntakatselmuksen projektisuunnitelma

*Lisäksi mahdollisia muita liitteitä, esim. öljy- ja sähkölämmitteiset kiinteistöt, energiatase, CO2-päästöt, muut aiemmin tehdyt selvitykset.*